CELEX: 62017TA0236
Language: et
Date: 2020-12-16 00:00:00
Title: Kohtuasi T-236/17 ja T-596/17: Üldkohtu 16. detsembri 2020. aasta otsus – Balti Gaas versus komisjon ja INEA (Rahalise toetuse andmine Euroopa ühendamise rahastust ajavahemikul 2014–2020 – Üleeuroopalise energiataristu valdkond – Konkursikutsed – Tegevusetushagi – Meetmete võtmise nõude puudumine – Vastuvõetamatus – Tühistamishagi – Vaidlustamatu akt – Ettevalmistav akt – Osaline vastuvõetamatus – Otsus lükata taotlus tagasi – Ilmsed hindamisvead – Põhjendamiskohustus – Komisjoni pädevus)

22.2.2021   
            
            
               ET
            
            
               Euroopa Liidu Teataja
            
            
               C 62/23
            
         
      Üldkohtu 16. detsembri 2020. aasta otsus – Balti Gaas versus komisjon ja INEA
      (Kohtuasi T-236/17 ja T-596/17) (1)
      
      (Rahalise toetuse andmine Euroopa ühendamise rahastust ajavahemikul 2014–2020 - Üleeuroopalise energiataristu valdkond - Konkursikutsed - Tegevusetushagi - Meetmete võtmise nõude puudumine - Vastuvõetamatus - Tühistamishagi - Vaidlustamatu akt - Ettevalmistav akt - Osaline vastuvõetamatus - Otsus lükata taotlus tagasi - Ilmsed hindamisvead - Põhjendamiskohustus - Komisjoni pädevus)
      (2021/C 62/27)
      Kohtumenetluse keel: inglise
      
         Pooled
      
      
         Hageja: Balti Gaas OÜ (Tallinn, Eesti) (esindaja: advokaat E. Tamm)
      
         Kostjad: Euroopa Komisjon (esindajad: O. Beynet ja Y. Marinova), Innovatsiooni ja Võrkude Rakendusamet (esindajad: I. Ramallo ja L. Di Paolo)
      
         Hageja toetuseks menetlusse astuja: Eesti Vabariik (esindaja: N. Grünberg)
      
         Ese
      
      ELTL artiklil 263 põhinev nõue tühistada otsus, mis väidetavalt sisaldub INEA 17. veebruari 2017. aasta kirjas hageja taotluse kohta vastusena teisele konkursikutsele, mis avaldati 2016. aasta osas Euroopa ühendamise rahastu raames (CEF) transpordisektori mitmeaastase tööprogrammi alusel komisjoni 17. märtsi 2016. aasta rakendusotsusega C(2016) 1587 final, millega muudeti komisjoni rakendusotsust C(2014) 2080, millega loodi üleeuroopalise energiataristu mitmeaastane tööprogramm Euroopa ühendamise rahastust ajavahemikul 2014–2020 (kohtuasi T-236/17), ning teiseks esimese võimalusena ELTL artiklil 265 põhinev nõue tuvastada, et komisjon on hageja rahastamistaotluse kohta õigusvastaselt jätnud tegemata põhjendatud otsuse, ning teise võimalusena nõue tühistada komisjoni 14. märtsi 2017. aasta rakendusotsus toetuste valimise ja andmise kohta tegevusele ühist huvi pakkuvates projektides üleeuroopalise energiataristu valdkonnas Euroopa ühendamise rahastu raames (kohtuasi T-596/17).
      
         Resolutsioon
      
      
                  1.
               
               
                  Jätta hagiavaldused rahuldamata.
               
            
                  2.
               
               
                  Jätta Innovatsiooni ja Võrkude Rakendusameti (INEA) kohtukulud tema enda kanda ning mõista temalt välja Balti Gaas OÜ kohtukulud kohtuasjas T-236/17, samuti jätta Euroopa Komisjoni kohtukulud selles kohtuasjas tema enda kanda.
               
            
                  3.
               
               
                  Jätta Balti Gaasi kohtukulud kohtuasjas T-596/17 tema enda kanda ning mõista temalt välja komisjoni kohtukulud selles kohtuasjas.
               
            
                  4.
               
               
                  Jätta Eesti Vabariigi kohtukulud tema enda kanda.
               
            
         (1)  ELT C 221, 10.7.2017.